ประกาศคณะกรรมการควบคุมการขนส่งทางบกประจำจังหวัดหนองบัวลำภู ฉบับที่ 19 (พ.ศ. 2546) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดหนองบัวลำภู สายที่ 1 เป็น โรงเรียนบ้านขามพิทยาคม-มหาวิทยาลัยรามคำแหง สาขาวิทยบริการเฉลิมพระเกียรติจังหวัดหนองบัวลำภู 

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดหนองบัวลำภู
ฉบับที่ ๑๙ (พ.ศ. ๒๕๔๖)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วย
รถโดยสาร หมวด ๑
จังหวัดหนองบัวลำภู สายที่ ๑
เป็น
โรงเรียนบ้านขามพิทยาคม-มหาวิทยาลัยรามคำแหง
สาขาวิทยบริการเฉลิมพระเกียรติจังหวัดหนองบัวลำภู[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดหนองบัวลำภู
ฉบับที่ ๑๑ (พ.ศ. ๒๕๔๒) ลงวันที่ ๒๐ ธันวาคม ๒๕๔๒
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดหนองบัวลำภู สายที่ ๑ บ้านขาม-สถานีขนส่งผู้โดยสารจังหวัดหนองบัวลำภู-บ้านคึมซาด ขึ้นนั้น

คณะกรรมการควบคุมการขนส่งทางบกประจำจังหวัดหนองบัวลำภูได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น
อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดหนองบัวลำภู
ในการประชุมครั้งที่ ๒/๒๕๔๕ วันที่ ๑๙ กันยายน ๒๕๔๕
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๑๓/๒๕๔๖ เมื่อวันที่ ๒ กันยายน ๒๕๔๖ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดหนองบัวลำภู สายที่ ๑ บ้านขาม-สถานีขนส่งผู้โดยสารจังหวัดหนองบัวลำภู-บ้านคึมซาด เป็น โรงเรียนบ้านขามพิทยาคม-มหาวิทยาลัยรามคำแหง
สาขาวิทยบริการเฉลิมพระเกียรติ จังหวัดหนองบัวลำภู โดยให้ใช้รายละเอียดเส้นทางดังต่อไปนี้

สายที่ ๑
โรงเรียนบ้านขามพิทยาคม-มหาวิทยาลัยรามคำแหง สาขาวิทยบริการ
เฉลิมพระเกียรติจังหวัดหนองบัวลำภู
เริ่มต้นจากสถานที่จอดรถโดยสารประจำทางโรงเรียนบ้านขามพิทยาคม
ไปตามทางหลวงแผ่นดินหมายเลข ๒๑๔๖ ผ่านบ้านวังน้ำขาว ถึงสามแยกบ้านวังหมื่น แยกขวาไปตามทางหลวงแผ่นดินหมายเลข
๒๒๘ ผ่านสถานีขนส่งผู้โดยสารจังหวัดหนองบัวลำภู ถึงสามแยกบ้านเหล่าทอง
แยกขวาไปตามถนนวิไสยอุดรกิจ ถึงห้าแยกศาลเจ้าปู่ย่า แยกซ้ายไปตามถนนอนาลโย
แยกขวาไปตามถนนวิจารณ์รังสรรค์ ถึงวัดโพธิ์ชัยสมสะอาด แยกขวาไปตามถนนโพธิ์ชัย
ถึงโรงเรียนหนองบัววิทยายน แยกซ้ายไปตามถนนวิไสยอุดรกิจ
ผ่านศูนย์ราชการอำเภอเมืองหนองบัวลำภู ถึงโรงเรียนหนองบัวพิทยาคาร
แยกซ้ายไปตามทางหลวงแผ่นดินหมายเลข ๒๑๐ ผ่านตลาดแม่สำเนียง ศูนย์ราชการจังหวัดหนองบัวลำภู
บ้านหนองภัยศูนย์ สำนักขนส่งจังหวัดหนองบัวลำภู บ้านคึมซาด บ้านห้วยบง บ้านโนนสมบูรณ์
ไปสุดเส้นทาง ณ สถานที่จอดรถโดยสารประจำทางมหาวิทยาลัยรามคำแหง
สาขาวิทยบริการเฉลิมพระเกียรติจังหวัดหนองบัวลำภู


ประกาศ ณ วันที่ ๒๔
กันยายน พ.ศ. ๒๕๔๖
อารยะ จิตรบรรจง
รองผู้ว่าราชการจังหวัด
รักษาราชการแทน
ผู้ว่าราชการจังหวัดหนองบัวลำภู
ประธานกรรมการควบคุมการขนส่งทางบก
ประจำจังหวัดหนองบัวลำภู

















พรพิมล/พิมพ์
๑๒ มกราคม ๒๕๔๗
ทรงยศ/อรรถชัย/ตรวจ
๑๕ มกราคม ๒๕๔๗

โชติกานต์/ปรับปรุง
๓๐ เมษายน ๒๕๕๘




[๑] ราชกิจจานุเบกษา เล่ม ๑๒๐/ตอนที่ ๙๓
ง/หน้า ๑๘๗/๒๐
พฤศจิกายน ๒๕๔๖